Kada tinka vartoti žodžius *aptarnauti*, *aptarnavimas*?

Žodžiai *aptarnauti*, *aptarnavimas* vartojami tik kalbant apie žmones (**Kavinėje mus maloniai aptarnavo padavėjas Rimas. Pirkėjams patinka malonus aptarnavimas**.)

Kai kalbame apie negyvus daiktus, žodis *aptarnauti* netinka. Jis keičiamas žodžiais *tvarkyti*, *prižiūrėti*, *taisyti* (**Automobilis ne *aptarnaujamas*, o *taisomas*, *prižiūrimas*, jam *atliekama techninė priežiūra*. Įmonė ne *aptarnauja* kompiuterius, o juos *prižiūri*, *taiso***.)